CELEX: 32007R1417
Language: hr
Date: 2007-11-28 00:00:00
Title: Uredba Komisije (EZ) br. 1417/2007 od 28. studenoga 2007. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               258
            
         32007R1417
   
               L 316/4
            
            
               SLUŽBENI LIST EUROPSKE UNIJE
            
            
               28.11.2007.
            
         
      UREDBA KOMISIJE (EZ) br. 1417/2007
   od 28. studenoga 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Navedena se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom Komisije (EZ) br. 1352/2007 (SL L 303, 21.11.2007., str. 3.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Komplet za dekoraciju noktiju koji se sastoji od:
                           
                                        
                                    
                                    
                                       48 umjetnih noktiju
                                    
                                 
                                        
                                    
                                    
                                       male tube ljepila
                                    
                                 
                                        
                                    
                                    
                                       turpije za nokte
                                    
                                 
                                        
                                    
                                    
                                       štapića za manikiranje i
                                    
                                 
                                        
                                    
                                    
                                       ukrasnih naljepnica za nokte.
                                    
                                 Umjetni nokti napravljeni su od lijevane plastike i ima ih u različitim veličinama.
                           Komplet je stavljen u prodaju na malo.
                        
                     
            
               3926 90 97
            
            
               Razvrstavanje se utvrđuje u skladu s Općim pravilima 1., 3.(b) i 6. o tumačenju kombinirane nomenklature i tekstom oznaka KN 3926, 3926 90 i 3926 90 97.
               Proizvodi, kako su pakirani, sačinjavaju komplet u smislu Općeg pravila za tumačenje 3.(b).
               Komplet se ne sastoji od proizvoda za manikiranje iz tarifnog podbroja 3304 30 00 jer uključuje dodavanje umjetnih noktiju koji se pričvršćuju preko nokta i ne uključuje pripravke za manikiranje koji su namijenjeni samo njezi i uljepšavanju ruke i prirodnih noktiju (Napomene s objašnjenjem Harmoniziranog sustava uz tarifni broj 3304, (B)).
               Komplet se sastoji od različitih proizvoda i mora se razvrstati u tarifni podbroj 3926 90 97 s obzirom na plastični materijal umjetnih noktiju, koji kompletu daje njegov osnovni značaj.
            
         
               
                           2.
                        
                        
                           Umjetni nokti napravljeni od lijevane plastike.
                           Dizajnirani su za pričvršćivanje na prirodni nokat pomoću akrilne otopine za pričvršćivanje.
                           Pakirani su u količini po 50 komada iste veličine.
                        
                     
            
               3926 90 97
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 3926, 3926 90 i 3926 90 97.
               Proizvodi se ne smatraju proizvodima za manikiranje 3304 30 00 jer uključuju dodavanje umjetnih noktiju koji se pričvršćuju preko nokta i ne sastoje se od pripravaka za manikiranje koji su namijenjeni samo njezi i uljepšavanju ruke i prirodnih noktiju (Napomene s objašnjenjem Harmoniziranog sustava uz tarifni broj 3304, (B)).
               Stoga ih treba razvrstati kao ostale proizvode od plastičnih masa u tarifni podbroj 3926 90 97 prema njihovom sastavnom materijalu.
            
         
               
                           3.
                        
                        
                           Otopina za pričvršćivanje sastavljena od:
                           
                                        
                                    
                                    
                                       Etil cijanoakrilata
                                    
                                 
                                        
                                    
                                    
                                       Silicijevog dioksida
                                    
                                 
                                        
                                    
                                    
                                       Poli(metil metakrilata)
                                    
                                 
                                        
                                    
                                    
                                       Kaliksarena
                                    
                                 
                                        
                                    
                                    
                                       Hidrokinona
                                    
                                 
                                        
                                    
                                    
                                       Triglicerida.
                                    
                                 Otopina je namijenjena pričvršćivanju umjetnih noktiju od lijevane plastike na prirodni nokat. Stvrdnjava se polagano kako bi se omogućilo modeliranje umjetnih noktiju.
                           Otopina je pakirana u male tube s nastavkom za lako i precizno nanošenje. Neto težina manja je od 1 kg.
                        
                     
            
               3506 10 00
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 3506 i 3506 10 00.
               Proizvod se ne smatra pripravkom za manikiranje ili pedikiranje iz tarifnog broja 3304.
               Proizvod je ljepilo ili sredstvo za lijepljenje s obzirom na opis tarifnog broja 3506.